Die verjaarsdag van my terugkeer – Kouevuur
Die verjaarsdag van my terugkeer
Mei 10, 2012 Son
Dis vandag die 21ste verjaarsdag van my terugkeer Kaap toe. Daar is nie klokke wat lui, of ‘n koek met kersies of enige sulke partytjie goed nie. Dis net ‘n besef toe ek vanoggend wakker word. Elke jaar op 10 Mei onthou ek my drie-dae-lange terugtog – dit op sigself is ‘n storie op sy eie – van Secunda, via Durban, via King William’s Town, via Mosselbaai tot in Gordonsbaai. Van per ongeluk oorslaap in ‘n swart buurt en hotel – dis VOOR die nuwe Suid-Afrika.
Drie dae met een kar, twee kinders en een hond. Amper ‘n ekspedisie op sy eie.
Ek herdenk elke jaar die datum, want dit laat my onthou dat geen liefde, geen geld, geen titel, geen status, geen materiële voordeel dit werd is om weg te gaan van my Hartland en my Berg nie. Vir my, natuurlik. Ander mense kan anders hieroor voel. Weg van hier is ek soos ‘n skip sonder anker, ‘n kar sonder stuurwiel.
Hierdie jaar is my terugkoms mondig. Dis dalk nou tyd om die datum – en die tyd voor die datum – te begin vergeet.
Previous Post Weekly Photo Challenge: Unfocused
Next Post Om ‘n ma te wees
26 thoughts on “Die verjaarsdag van my terugkeer”
Lynne Ayers sê:
Mei 24, 2012 om 2:19 nm
Son – to let you know – when I hit the translate button it only takes me to their host site – no translation.
Mei 24, 2012 om 2:24 nm
Yes. Then you look a bit lower down on their site and there you will see two places where you must select from a list from which language (Original Language) to which language (target Language) you want to translate and also enter the blog’s link (Website) (eg. https://kouevuur.wordpress.com) amd then you hit the TRANSLATE button en Voila! 🙂
Mei 13, 2012 om 9:02 vm
going back to where you feel you belong is so good for one.
but what a trek it was for you
Mei 13, 2012 om 3:58 vm
Een mooi verhaal, Meneer! Mijn hoed af voor U. En heeft U dat verhaal over die expeditie al geblogd? ‘k Ben nieuwgierig!
Mei 11, 2012 om 3:25 nm
Geniet jou berg, jou huis, jou tuiste.
Mei 11, 2012 om 10:02 vm
Gmf…jy kan ons nie lus maak vir ‘n storie en dan uitchicken nie. Maar ons sal wag…geduldig.
Mei 11, 2012 om 1:17 nm
Mei 11, 2012 om 9:07 vm
Vier is tog lekker!!
Mei 11, 2012 om 1:18 nm
Nie altyd nie 😉
Mei 14, 2012 om 10:01 vm
Lyk my dis tyd om die storie te pen…maak nie saak hoe ‘arm’ jul gaan klink nie. Ek hoef jou nie te sê nie ;), skryf is terapeuties, en so kry jy dalk uiteindelik ‘closure’ ? Skryf ,sussa, skryf!
Mei 10, 2012 om 6:51 nm
Geluk met 21 jaar! Ek dink nie dit was daardie dag ‘n maklike dag nie.
Mens mag onthou, solank dit jou nie bitter maak nie, maar beter!
Mag die volgende 21 jaar ongelooflik fantasties, vol nuwe dinge om te beleef, wees.
Mei 10, 2012 om 8:47 nm
Bitter bestaan nie in my woordeboek nie, Toorts. Ook nie haat nie, want dit vreet net jouself op en verander niks aan wat was nie.
Mei 10, 2012 om 4:44 nm
Hoekom iemand so katools met die platklip is, weet ek nie. 😉
In elk geval, 21 jaar nadat jy die toilet gespoel het op ‘n drol is rede om te vier. 😉 Ek het iewers tequila, kan ek vir vir jou skink?
Mei 10, 2012 om 8:36 nm
Die platklip is standvastig, vir altyd. Die drolle is nie 😉 Skink daai Tequila!
Mei 10, 2012 om 4:25 nm
En is ons berg nie alles nie. Sit hier met elke spier in die lyf seer en styf .. die Berg het ons ‘n vier ure “hike” gegun vandag en dis die pyn werd. Moenie die terugkeer datum vergeet nie.
Mei 10, 2012 om 8:45 nm
Uiteindelik nog iemand wat verstaan van die Berg! Ek het hom ook al geklim. Dis elke seer spier werd.Wens ek was daar.
Mei 10, 2012 om 3:59 nm
Dit is slegs deur terug te kyk wat jy kan bepaal hoe ver jy gekom het. ‘n Mens hoef nie daar te vertoef nie, maar ek dink dit is belangrik om die mylpale op jou lewenspad te erken en selfs te vier. Dit is immers die koersveranderings wat jou gebring het waar jy vandag is
Mei 10, 2012 om 8:42 nm
En ek het deksels ver gekom, Plasie. Soms voel daai tyd soos ‘n vorige lewe 😯
Mei 10, 2012 om 3:53 nm
Ek herdenk elke jaar die dag wat ek, heeltemal onafhanklik, in my eie huis ingetrek het. Met die kaart en transport op MY naam.
Ek doen dit want ek vier nog ‘n jaar se veg en stoei om kop bo water te hou.
En dit nie sommer vir die grap op te gee nie…
Geluk met jou mondigwording Son – herdenk dit in elk geval – dis iets wat jy reggekry het…
Mei 10, 2012 om 8:40 nm
Dis die mylpale wat uitstaan as mens terugkyl oor jou lewe, né. Maak nie saak van die ander tye nie, daai kere wat jy ge’wen’ het, maak dat jy aanhou wanneer jy NIE wen nie.
Mei 10, 2012 om 3:42 nm
Ek dink nie mens vergeet regtig so ‘n pad nie. My een Joodse vriend het eenkeer gesê hulle onthou nie die Holocost omdat dit uit haat is nie, want hulle het lankal vergewe, maar sodat hulle onthou en ander kan laat onthou dat dit nie weer moet gebeur nie.
Dit is hoe ek dit sien. En ek dink al vervaag die res, is die datum ook deel van die besef dat mens nie jou geskiedenis heeltemal kan uitwis nie.
Mei 10, 2012 om 8:37 nm
Dis ware woorde wat jy hier praat. 🙂
Lisa Jacobs sê:
So kan ons oor baie ‘trips’ gesels. Wat van die een toe ons so lekker tussen die plante gedut het?…..maar ek stem saam: dis nou tyd om veral die tyd VOOR die datum te begin vergeet!
Mei 10, 2012 om 3:45 nm
Jinne – ek dog jy lees nie meer hier nie 😆 DAAI trip sal ek moet sensor – veral die van-die-pad-af-ry-gedeelte!!!
Mei 11, 2012 om 8:30 vm
O ja, ek lees as iets my aandag trek….ek los net nie altyd ‘comments’ nie. Ek soek daardie ‘trip’ op papier….hoe kan mens dit oorvertel?
Mei 11, 2012 om 1:16 nm
Ek sal moet gaan sit en dit skryf. Gee net kans. Maar hel, ons gaan so arm klink! 😆